આ સિવાય પણ ગ્રાહકો અને ઉત્પાદકો જેવા વિવિધ પ્લેયર માટે સુસંગત એવા ફૂગાવાને માપવાના કન્ઝ્યુમર પ્રાઇસ ઇન્ડેક્સ (સીપીઆઇ), હોલસેલ પ્રાઇસ ઇન્ડેક્સ અને કુલ ઘરેલુ ઉત્પાદન (જીડીપી) વગેરે વિવિધ પરિમાણો છે. તેનું ઉત્તમ ઉદાહરણ ગુજરાતનું સફળ ડેરી અભિયાન છે, જેણે સાબિત કર્યું છે કે વિકાસશીલ અર્થતંત્રમાં ભાવવધારો ઉત્પાદકોને ઉત્પાદન વધારવા માટે પ્રોત્સાહક નિવડે છે. વિવિધ કોમોડિટીઝ અને સેવાઓના મૂલ્યના વલણને ધ્યાનમાં લેતા, 4% કન્ઝ્યુમર પ્રાઇસ ઇન્ડેક્સ લક્ષ્ય ઘણુ નીચું ગણાય. ફૂગાવામાં હેડલાઇન અને કોર ઇન્ફ્લેશન જેવા સબસેટ છે. પરંતુ આરબીઆઈના ગવર્નરે તાજેતરની પ્રેસ કોન્ફરન્સમાં સ્વીકાર્યું હતું તેમ, "કાયદેસરનું લક્ષ્ય સીપીઆઇ હેડલાઇન પર છે અને આપણી નીતિ તેને 4% રાખવાની છે."